સાવરકુંડલા અંબિકા સોસાયટીમાં રહેતા ભીખુભાઇ ભોળાભાઇ કરમટા તથા બાબરા તાલુકાનાં ખંભાળા ગામે રહેતી પ્રવિણાબેન ઉર્ફે પરમા વા/ઓ પોપટભાઇ નથુભાઇ સુસરાએ મળીને હનીટ્રેપનો પ્લાન બનાવેલ હતો અને તે પ્લાન મુજબ પ્રવિણાબેન ઉર્ફે પરમાએ ભોગ બનનાર કલ્પેશભાઇ ભીખાભાઇ સરધારા સાથે પરિચય કેળવી ફોનમાં વાતો કરી પ્રેમ જાળમાં ફસાવેલ અને કલ્પેશભાઇને મળવા માટે બોલાવતાં કલ્પેશભાઇ પોતાની અલ્ટો ફોરવ્હીલ કારમાં પ્રવિણાબેન ઉર્ફે પરમાને લેવા માટે સાવરકુંડલા આવેલ અને પ્રવિણાબેનને પોતાની ફોરવ્હીલમાં બેસાડી બાઢડા ગામની સીમમાં આવેલ પોતાની વાડીએ લઇ ગયેલ.